钦定古今图书集成/明伦汇编/官常典/第405卷 > 汉
## 钦定古今图书集成/明伦汇编/官常典/第405卷 > 汉

汉始改典客为大行令，属官有行人。后改大行令为
大鸿胪，而行人更为大行令，属大鸿胪。

按《汉书·百官公卿表》：“典客，秦官，掌诸归义蛮夷。有丞。
景帝中六年更名大行令，武帝太初元年更名大鸿
胪。属官有行人、译官、别火三令丞及郡邸长丞。武帝
太初元年更名行人为大行令，初置别火，王莽改大
鸿胪曰典乐，初置郡国邸，属少府，中属中尉，后属大
鸿胪。”

〈注〉应劭曰：“郊庙行礼，赞九宾，鸿声胪传之也。”如淳曰：“《汉仪注》别火狱令官，主治改火之事。”师古曰：“郡邸长丞，主诸郡之邸在京师者也。”